Η επίδραση της ευπάθειας στην κλινική έκβαση των ασθενών με κίρρωση του ήπατος
Creators: name: Παπακώστας, Βασίλειος Αριστείδη
Publisher: name: Aristotle University of Thessaloniki
Year: 2024
Subjects: Κίρρωση ήπατος
Ευπάθεια
Liver cirrhosis
Frailty

description: Η κίρρωση του ήπατος αποτελεί μια νόσο με χρόνια εξέλιξη η οποία χαρακτηρίζεται από μια κατάσταση χρόνιας φλεγμονής και επιπλοκές που δυσχεραίνουν τόσο την ποιότητα ζωής όσο και την επιβίωση των ασθενών. Ο στόχος της παρούσας μελέτης είναι να διερευνήσει την επίδραση της ευπάθειας στην κλινική έκβαση αυτών των ασθενών και να προσθέσει πληροφορία στην υπάρχουσα γνώση σχετικά με τα εργαλεία που χρησιμοποιούνται για την αξιολόγηση της. Μελετήθηκαν 24 ασθενείς του εξωτερικό ηπατολογικού ιατρείου της Δ΄ παθολογικής κλινικής ΑΠΘ, του Γενικού Νοσοκομείου Θεσσαλονίκης " Ιπποκράτειου". Για την αξιολόγηση τους σχετικά με την ευπάθεια χρησιμοποιήθηκαν τα Fried Frailty κριτήρια. Τα καταληκτικά σημεία που επιλέχθηκαν είναι η επιβίωση, το ενδεχόμενο νοσηλείας, ο αριθμός νοσηλειών και οι ημέρες παραμονής στο νοσοκομείο. Η διάρκεια παρακολούθησης για την εμφάνιση των καταληκτικών σημείων ήταν 6 μήνες. Από το σύνολο των συμμετεχόντων οι 8 (33.3%) ήταν ευπαθείς (Frail) και 16 (66.7%) ήταν μη ευπαθείς (Robust + Pre Frail). Δεν παρατηρήθηκε στατιστικά σημαντικότητα διαφορά για την έκβαση της επιβίωσης στους 6 μήνες (p=0.101). Αναφορικά με την έκβαση της νοσηλείας παρατηρήθηκε ότι οι ασθενείς που εμφάνιζαν ευπάθεια είχαν 5.76 φορές μεγαλύτερο κίνδυνο να νοσηλευτούν σε σχέση με τους ασθενείς που δεν εμφάνιζαν ευπάθεια [HR : 5.76, (95% ΔΕ 1.40-23.75), p=0,015]. Οι ασθενείς με ευπάθεια είχαν 5.43 φορές μεγαλύτερο αριθμό νοσηλειών σε σχέση με τους μη ευπαθείς ασθενείς [IRR : 5.43, (95% ΔΕ 2.282-12.913), p&lt;0.0001], καθώς και κατά μέσo όρο ανάγκη για περισσότερες ημέρες νοσηλείας [17.8 (15.7) vs 2.4 (8.0), p=0.005]. Συμπερασματικά η ευπάθεια αποτελεί έναν παράγοντα που επηρεάζει την πορεία των ασθενών με κίρρωση του ήπατος αυξάνοντας τον κίνδυνο νοσηλείας, τις ημέρες νοσηλείας που απαιτούνται ώστε ο ασθενής να βγει από το νοσοκομείο και οδηγεί σε μεγαλύτερο αριθμό επανανοσηλειών.
description: Liver cirrhosis is a condition that takes years to develop and is related to chronic inflammation and health complications that worsen the quality of life and the survival of the patients. Our aim is to study the impact of frailty on the clinical outcomes of patients with liver cirrhosis and to add to the current knowledge regarding the tools we use to identify frailty. We enrolled 24 outpatients of the outpatient hepatology office, of the Delta Pathology clinic AUTH, Hippokration Hospital of Thessaloniki. For the assessment of frailty we used the Fried Frailty criteria. The outcomes we selected were the survival of the patients, the possibility of rehospitalization, the number rehospitalizations and the length of stay in the hospital. The time to follow up was 6 months. From the total of 24 patients 8 were found to be frail and 16 were not frail (Robust + Pre-frail). We did not observe any statistically significant difference regarding the survival of the patients during the 6 month follow up (p=0.101). For the frail patients we observed a 5.76 times higher risk of hospitalization compared to the non frail patients [HR : 5.76, (95% CI 1.40-23.75), p=0,015]. Also, the frail patients had a 5.43 higher number of rehospitalizations [IRR : 5.43, (95% CI 2.282-12.913), p&lt;0.0001] and had a higher length of stay in the hospital [17.8 (15.7) vs 2.4 (8.0), p=0.005] compared to non frail patients. Frailty is a risk factor that negatively affects the health and the course of patients with liver cirrhosis, increasing the risk of hospitalization, the number of rehospitalizations and the length of stay in the hospital.